钦定古今图书集成/明伦汇编/氏族典/第290卷 > 唐义问
## 钦定古今图书集成/明伦汇编/氏族典/第290卷 > 唐义问

按《宋史唐介传》：“介子义问，字士宣，善文辞。熙宁中，辟
京西转运司管勾文字，寻以为司农管当公事。方行
手实法，所在骚然。义问言，今造簿甫二岁，民不堪命，
不宜复改为。从曾孝宽使河东还，擢湖南转运判官，
移使京西，会有不悦之者，免归。元祐中，起知齐州，提
点京东刑狱，河北转运副使。用文彦博荐，加集贤修”
撰。帅荆南，请废渠阳诸砦。蛮杨晟秀断之以叛，即拜
湖北转运使，讨降之，复砦为州。进直龙图阁，以集贤
殿修撰知广州。章惇秉政，治“弃渠阳”罪，贬舒州团练
副使。后七年，复故官，知颍昌府，卒。